** **ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

**тел: 0306/99199; факс: 0306/99141; e-mail:** [**obsrud@abv.bg**](mailto:obsrud@abv.bg)**;**

**П Р О Т О К О Л № 19**

На 26.11.2024 г. в залата на Общинския съвет - Рудозем се състоя деветнадесетото извънредно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Добро утро! Уважаеми дами и господа общински съветници, уважаеми г-н зам. кмет, уважаема г-жо Русева! Първо благодаря Ви за това, че се отзовахте толкова рано за извънредната сесия, която се наложи да направим толкова рано тази сутрин! Видно от присъствения списък имаме кворум. Можем да започнем заседание.

Съгласно присъствения списък:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | д-р Денис Александров Инджов | ПРИСЪСТВА |
| 3. | Димитър Радославов Мадански | ПРИСЪСТВА |
| 4. | Диан Фиданов Малеков | ПРИСЪСТВА |
| 5. | Николина Ангелова Костадинова | ПРИСЪСТВА |
| 6. | Семир Севдалинов Сираков | ПРИСЪСТВА |
| 7. | Александър Еминов Гюров | ОТСЪСТВА |
| 8. | Хайридин Хайриев Молабрахимов | ПРИСЪСТВА |
| 9. | Денис Минков Кедиков | ПРИСЪСТВА |
| 10. | инж. Радослав Валентинов Филизов | ОТСЪСТВА |
| 11. | Шукри Асанов Халилов | ПРИСЪСТВА |
| 12. | Николай Бисеров Михтарски | ПРИСЪСТВА |
| 13. | инж. Евелин Веселинов Бозов | ОТСЪСТВА |

Също и на основание чл. 25 от ЗМСМА и чл. 64, чл.65, както и 94а от Правилника за организацията и дейността на Общински съвет – Рудозем, откривам днешното деветнадесето извънредно заседание.

Предлагам така разпратения дневен ред да бъде гласуван анблок. Той е в една точка. Предполагам имали сте малко време да се запознаете с точката. Който е съгласен, с така предложения дневен ред, моля, да гласува! Благодаря Ви! За протокола Против? - Няма. Въздържали се – няма.

Общ брой общински съветници:13

Присъствали:10

Гласували:10

За: 10

Против: 0

Въздържали се: 0

С 10 „за“ , 0 „против“ и 0 „въздържали се“. Дневният ред е приет.

Заседанието протече при следния

***Д Н Е В Е Н   Р Е Д:***

1. *Даване на съгласие за погасяване на задължения по безлихвен заем, получен съгласно чл. 103 ал. 1 от Закона за публичните финанси към Министерство на финансите в остатъчен размер на 300 000 лв.*

Инж. Пехливанов: „ Г-н Михтарски имате някакво предложение по дневния ред ли? Да, заповядайте!“

Г-н Николай Михтарски направи предложение: „Уважаеми г-н Председател имам едно предложение. Предлагам след края на сесията на Общинския съвет да инициирате едно обсъждане на изключително наболял в Рудозем в последно време въпрос, свързан с преместването на още един личен лекар своята практика в град Смолян. Благодаря!

Инж. Пехливанов: „Добре! Благодаря Ви, г-н Михтарски!“

Колеги, за краткото време, което имахме, успяхме да се запознаем в общи линии със спешността на това заседание.

Предлагам да гласуваме и участие на общинска администрация в заседанието. Който е съгласен, моля да гласува с вдигане на ръка! Благодаря Ви, колеги! „Против“ – няма. „Въздържали се“ – няма за протокола.

**По първа точка от дневния ред**

Инж. Пехливанов: „Сега докладната, която получихме вчера – късния следобяд – е от кмета на Община Рудозем. Предполагам видeли сте, че става въпрос за даване на съгласие за погасяване на задълженията на безлихвения заем, който имаме към Министерство на финансите. Остатъчният размер е в размер 300 000 лв. Общо взето от докладната става ясно, а и от писмото, което ни беше предоставено от г-жа Русева, че не става въпрос за някаква приумица, а става въпрос за едно решение, което ние трябва да дадем санкция на кмета на общината, да предприеме необходимите действия, така че на 29-ти ноември да бъде предприето погасяване на част от задълженията, които има Община Рудозем.

Предполагам, че имате въпроси. Тука е и Заместник кмета на общината. Тук е и главният счетоводител, които могат да дадат информация на Ваши въпроси. Имате думата, колеги! Г-н Малеков!“

Г-н Диан Малеков: „Благодаря Ви! Уважаеми г-н председател, уважаеми дами и господа общински съветници! Аз лично искам да помоля заместник кмета или г-жа Русева някой да даде малко повече разяснения, за да не минаваме в дискусия преди да гласуваме. Просто кое налага това нещо да гласуваме тази точка? Благодаря Ви!“

Инж. Пехливанов: „Г-н Кмете?“

Г-н Добромир Шевелиев отговори: „Главната счетоводителка – тя ще Ви даде повече информация!“

Инж. Пехливанов: „ Г-жо Русева, имате думата!“

Д-р Денис Инджов влезна в залата.

Г-жа Милена Русева: „Уважаеми г-н председател, уважаеми дами и господа общински съветници! Промяната, която се наложи е от това, че беше заложена в бюджета за 2024 г. в чл. 56, в който беше уточнено, че неусвоени субсидии – Капиталови субсидии към 31 декември ще бъдат прихваната от Министерство на финансите и те няма да могат да се използват от общините.

За тези обекти, които сме посочили в докладната – няма да стигне времето да бъдат осъществени. Проведени са обществени поръчки. Има решение за избор на изпълнител. Но в предвид кратките срокове, няма да можем да сключим договори, те да бъдат изпълнени тези ППР-та за улици и пътища.

Същите обекти, както сме ги записали в докладната, ще бъдат заложени в Капиталовата субсидия за 2025 година. Включително и обект, който е за основен ремонт на улица „Хан Аспарух“ – „Хан Крум“ има включен договор за инженеринг през септември 2024 година. След анализ на договора, установихме, че към настоящия момент е извършено само анализирането. И реално строително монтажните дейности няма да бъдат осъществени. Съответно няма да могат да бъдат пуснати в ОИМ. А, за да бъде усвоена тази субсидия, сумите трябва да бъдат наредени директно към изпълнителите от нашата сметка „Себра“ до 20-ти декември. Което реално ние няма да можем да осъществим.

В тази връзка направихме анализ. Община Рудозем дължи един остатъчен размер от 300 000 по безлихвен заем, който общината тегли за касови разливи през 2017 година.

И за това предложихме на Вашето внимание, че най-разумно вместо тези 300 000 лв. да бъдат загубени към от общината, с цел да бъдат погасени тези средства, които така или иначе са заложени за разплащане в следващите бюджети 2025, 2026 и 2027-ма всяка година по 100 000 лв. от общата изравнителна субсидия. Така и ние си освобождаваме всяка година по едни 100 000 лв., с които може общината да разполага и да разплаща всякакъв вид наложили се разходи. Това е на кратко!“

Инж. Пехливанов: „Добре! Благодаря Ви! Колеги, имате думата! Да, г-н Михтарски, заповядайте!“

Г-н Михтарски: „Уважаеми г-н председател, уважаеми г-н Шевелиева, уважаеми колеги! Аз разбирам дейността на Общинска администрация, относно изпълнението на Капиталовата програма за тази година. Аз имам няколко въпроса към вносителя на докладната.

Първо: Кое наложи такова забавяне в избор на строителен надзор по изпълнение на основен ремонт на улица „Хан Крум“ съответно инженеринг по този проект. Тъй като това, което е предвидено от сайта на Общината и от Сайта на Обществените поръчки е, че има вече избран изпълнител. Включен е договор № 78 от 09.09 тази година. Но по незнайни за мен причини процеса по избор на изпълнител и по избор на надзор не вървяха паралелно.

Разбира се, това доведе до там, че едва този месец дори няма да можем да сключим договор и имаме само решение за избор на такъв строителен надзор. Това, което показва и в справките е, че вече има една такава прекратена процедура …. Въпросът ми е, защо се налага по тази процедура по избор на надзор да бъде прекратявана? След това да бъде възобновявана? Защо не е предвидено, че ние ще изпаднем в хипотезата именно на този член 56 494.

Вторият ми въпрос е това, което в последните дни се говори от редица политици, пряко свързани с нашата община това е т.н. „стрес тест“ по отношение на бъдещото изпълнение на ангажименти към централния бюджет. Има ли установена практика през предходните години?......./не се чува/ …не усвоените средства от Капиталовите разходи да бъдат връщани в Централния бюджет?

И последния ми въпрос: Може ли, приемливо ли е, средства, които са определени за Капиталови разходи, да бъдат пренасочвани за погасяването на задълженията по безлихвен заем, получен съгласно чл. 103, ал. 1 от Закона за публичните финанси при условие, че Министерство на икономиката има една така обширно указание, в което посочва точно каква е дефиницията на Капиталови разходи и какво могат да включват те?“

Инж. Пехливанов: „Благодаря! Г-н Шевелиев, имате думата по първия въпрос на г-н Михтарски. По втория г-жа Русева!“

Г-н Шевелиев: „Уважаеми г-н председател, дами и господа общински съветници до колкото съм запознат съм – процедурата е прекратена поради пропуски по самата процедура и нейната законосъобразност. Тя е отменена и възложена нова процедура. Строителните дейности не могат да стартират с оглед на зимния сезон. Ние в момента дори да стартираме почти сме в месец декември. Декември месец да почнем такъв момент, в който предстоят разкопки, подмяна на водопровод, канализация и асфалтиране смятаме, че не удачно. По тази причина може би не сме си разпределили правилно и тайминга на самите процеси, но за да спазим цялата законосъобразност за изпълнение на този конкретен обект е отменена процедурата и да бъде възложена нова, която да отговаря на всички изисквания.“

Инж. Пехливанов: „Благодаря Ви, г-н Шевелиев! Г-жо Русева, имате думата по втория въпрос.“

Г-жа Русева: „Само да допълня, че дори и да бяхме стартирали строително монтажните дейности, ние нямаше да можем да завършим обекта. Защото ние до 20-ти декември трябва да наредим платежните към изпълнителите и проекта трябва да бъде въведен в експлоатация, за да може да се разплатим изцяло.

А другото нещо, което е получен към субсидия 2024 година всички средства, които се получаваха от Министерство на финансите за Капиталови разходи и не разходвани към 31.12 се прехвърляха към следваща година и се използваха по предназначение, както са заложени предходната година. Тази година за първи път има заложена промяна в Закона и всички общини бяха изправени пред това предизвикателство. Имаме индикация от Министерство на финансите беше получено писмо, че най-вероятно това ще отпадне в следващата година.

Но ние не можем да сме сигурни, че това ще се случи до края на тази календарна година.

А по отношение на репресии и стрес тестове, не бих казала, че общината е подложена. Плюс това предложих тази докладна на Вашето внимание аз имах разговор с министерство на финансите със съответното питане дали е допустима със средства от капиталовата субсидия да бъдат погасени тези средства. През предходните години също сме погасявали с капиталова субсидия заеми. Даже тази година да знаете, че в първоначалния бюджет бяхме заложили разплащане на главниците от Капиталова субсидия, заема във Фонд „Флаг“ и към Инвестбанк. Значи това е разход и е съгласуван със служителите в Министерство на финансите.“

Инж. Пехливанов: „Благодаря ви! Г-н Халилов, имате думата!“

Г-н Халилов: „Ако г-н Михтарски, няма нещо към питанията си?“

Г-н Михтарски: „Само един! Съвсем кратък коментар“

Инж. Пехливанов: „Да!“

Г-н Михтарски: „Всичко от това, което е важно за мен и смятам, че не е допустимо общинска администрация, която има отделен отдел, който се занимава с обществените поръчки да се допускат такива грешки при съответно стартиране на една процедура, която е от изключителна важност за жителите на тези райони, които сме споменати. В случая виждате изпадаме в ситуация, която ние едва ли ще имаме друг полезен път освен да подкрепим предложението.“

Инж. Пехливанов: „Благодаря Ви, г-н Михтарски! Важно е наистина звената, които функционират в една общинска администрация да са така добре подготвени, но по-важно според мен е когато е открита някаква грешка, да бъде стопирана процедурата и да бъде направена на ново, така както повелява закона и правилата. Така, че да грешката след като е намерена това означава, че има някаква слабост в това звено, но по-важното е, че са си открили грешката на време, за да могат да я спрат на време.

Г-н Халилов, имате думата!“

Г-н Халилов: „Благодаря Ви, г-н председателю! Уважаеми, г-н заместник кмет, уважаема г-жо Русева, колеги! Първо за мен изборът наистина в гласуването е сложен. Първо за какво става въпрос: Сега! Покриването на кредити, които Община Рудозем има, разбира се трябва да бъде един от приоритетите. Но мисля, че по-важният приоритет е изграждането на инфраструктурните обекти, тяхното проектиране и т.н. Тъй като тези точки, които отпадат те фигурират дълго време и в крайна сметка ние знаем, че тези обекти една част от тях трябва да бъдат изградени приоритетно визирам пешеходния надлез и т.н. основният ремонт на улица „Хан Крум“, на който мисля, че даже имаше някакви ремонти правени преди това. И така с цел да вземем едно по-информирано решение за мен беше редно с оглед на кратките срокове, което колегата даде в голяма част от питанията и въпросите, които исках аз да задам. Но аз съм притеснен от следното нещо – първото, което е Капиталовата субсидия, разбира се, отпуска от Държавата именно за инфраструктура. Значи ние ще се лишим от ако не от тази, тъй като ще бъде включена за следваща година, то ще се лишим със сигурност от някоя друга инфраструктура, която няма да бъде изградена. Така, че при всички положения ние губим.

Освен това в Закона за бюджета – той е влезнал доста по-рано в сила – така, че би трябвало тези неща, за които в момента говорим да бъдат предвидени и да бъдат намерени най-малкото, как да кажа, други обекти по Капиталовата програма или ако щете да бъдат включени в един по-ранен етап, които да бъдат финансирани и в крайна сметка субсидията, която се отпуска да бъде изразходвана целево. Наистина не съм убеден, нали, г-жа Русева със сигурност знае и определя, но за мен това, което правим в момента е някакъв много голям компромис. И то с оглед на това наистина да не изгубим някакви средства и в крайна сметка да се подобри по някакъв начин финансовото състояние на общината.

Лично аз съм много раздвоен в случая, тъй като нали виждаме и някои недостатъци, които не би трябвало да фигурират, тъй като нали това управление би трябвало да има някаква приемственост и то в огромна степен това, което се случва за мен е малко така, не малко, а е много притеснително. Благодаря!“

Инж. Пехливанов: „Благодаря Ви, г-н Халилов! Друг някой? Няма! Г-н Шевелиев, Вие нещо искате ли да допълните?“

Г-н Шевелиев: „Колеги, колкото и нескромно да звучи през изминалата календарна година Община Рудозем в Смолянска област е първенец по защитени и одобрени проекти: Саниране на блокове, обекти по Капиталова субсидия.

Всички смятам, че разбирате колко трудоемко е това. А всеки един процес по проектиране изисква необходимото време.

Да, г-н Халилов, Вие се съгласихте с г-н Михтарски, но в едно от предните сесии, той каза, че инфраструктурата не винаги е най-важното. Истината е някъде по средата, че търсиме варианти и за инфраструктура и за стабилизиране по някакъв начин. Към това е най-удачният вариант да защитиме тези средства.

Г-жа Русева също Ви информира, че ако не тази година поне 2026 година ние трябва да направим плащане по тези кредити и така, че по никакъв начин инфраструктурата и инвестиционните намерения на общината няма да бъдат ощетени в следващата и по-следващата години от мандата.

Към момента това смятаме, че е най-вариант. Не искам по никакъв начин да оправдавам и администрацията, но звеното което отговаря за обществените поръчки е изключително натоварено. Налага се да работят и извънредно в съботи. Имаме служители, които отсъстват по болнични. Нещо, което не можем да го предвидиме и разчетеме предварително. И за нас ресурса е ограничен. Ние сме малка община, но смятам, че се справяме прилично на този етап, но за в бъдеще си вадим поуките. И да се надяваме, че такива грешки няма да допускаме.“

Инж. Пехливанов: „ Благодаря Ви, г-н Шевелиев! Аз мисля, че достатъчно дебатирахме и изчерпахме темата. Това, което мога да обобщя от всичко казано до тука е, че всички общо взето сме съгласни, че трябва да изпълняваме управленските си програми. Това нещо задължително минава през финансиране, което обаче е обвързано и с някакви правни норми. Тука на Вашето внимание е дадена една докладна записка, която е съгласувана и с Министерство на финансите. Видно от разчетите, които са направени, става ясно, че ще погасим едни задължения, които в следващите години трябва така или иначе да плащаме. Така, че аз това, което обобщавам в момента е, че ние просто тези средства в момента ще ги погасим до година и в следващата година ще бъдат реализирани тези обекти, нали така, г-жо Русева?“

Г-жа Русева: „Да!“

Инж. Пехливанов продължи: „Така, че общо взето мисля, че няма да има нито печеливши, нито губещи в тази ситуация. Така, че обществения интерес ще бъде в максимална степен защитен.

След като изчерпахме вече точката, аз мисля да пристъпим към гласуване – поименно - разбира се! С което предлагам да подкрепим проекторешението и то стане решение, а именно да дадем съгласие Общинска администрация да погаси част от задълженията, които има. 300 000 ако трябва да бъдем точни.

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Семир Севдалинов Сираков | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Инж. Радослав Валентинов Филизов | ЗА |
| 10. | Шукри Асанов Халилов | ЗА |
| 11. | Николай Бисеров Михтарски | ЗА |

Общ брой общински съветници: 13

Присъствали: 11

Гласували: 11

За: 11

Против: 0

Въздържали се: 0

**Р Е Ш Е Н И Е № 161**

***Относно:*** *Даване на съгласие за погасяване на задължения по безлихвен заем, получен съгласно чл. 103 ал. 1 от Закона за публичните финанси към Министерство на финансите в остатъчен размер на 300 000 лв.*

Общински съвет - град Рудозем след като разгледа и обсъди Докладна записка № 208/25.11.2024 г., предложена от кмета на Община Рудозем – инж. Недко Кулевски и на основание чл. 21, ал. 1, т. 8 от ЗМСМА

След проведено поименно гласуване

**РЕШИ:**

Общински съвет – Рудозем дава съгласие за погасяване на задължения по безлихвен заем, получен съгласно чл. 103 ал. 1 от Закона за публичните финанси към Министерство на финансите в остатъчен размер на 300 000 лв. с приходоизточник неусвоени средства от целева капиталова субсидия, разпределени по обекти, както следва:

1. Основен ремонт на ул. „Хан Крум”, гр. Рудозем, инженеринг и строителен надзор – 183 698 лв.
2. ППР на ул. „Иван Вазов”, гр. Рудозем – 13 317 лв.
3. ППР и пешеходен надлез към кв. Оскрушево, гр. Рудозем – 55 000 лв.
4. ППР към път II-86 до мост с. Грамаде, общ. Рудозем – 21 000 лв.
5. ППР на ул. „К.П. Войвода”, гр. Рудозем – 17 000 лв.
6. Авторски надзори – 9 985 лв.

Инж. Пехливанов:“ Благодаря Ви, колеги! 11 „за“, 0 „против“ и 0 „Въздържали се“ – за протокола, предложението на Общинска администрация и на кмета е прието.

Поради изчерпване на дневният ред и закривам днешното заседание!“

**Председател на Об. С: ……………….........**

**/инж. Венцислав Пехливанов/**

**Техн. сътрудник: .………..……...**

**/Даниела Хаджиева/**